《登鹿鸣山绝顶憩小蓬莱观易使君留题作》
明代·胡应麟

绝顶仙风面面来，中天何异到蓬莱。江流喷雪飞吴甸，石磴盘云上越台。

览胜欲穷游子目，留题谁并使君才。含毫骤发登高兴，莫讶银钩破绿苔。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。